ຂ່າວສານ
ທ່ານນາຍົກລັດຖະມົນຕີ ຟ້າມມິງຈິ໊ງ: ລັດຖະບານໜູນຊ່ວຍ, ແກ້ໄຂຄວາມຫຍຸ້ງຍາກ, ຊຸກຍູ້ການຜະລິດດຳເນີນທຸລະກິດ ໃຫ້ແກ່ ວິສາຫະກິດ
ກ່າວຄຳເຫັນທີ່ກອງປະຊຸມທົ່ວປະເທດທາງໄກ ຂອງທ່ານນາຍົກລັດຖະມົນຕີ ກັບຜູ້ຕາງຫນ້າວິສາຫະກິດ, ສະຫະພັນວິສາຫະກິດ ແລະ ບັນດາທ້ອງຖິ່ນ ກ່ຽວກັບບັນດາມາດຕະການແກ້ໄຂຄວາມຫຍຸ້ງຍາກ, ຊຸກຍູ້ການຜະລິດດຳເນີນທຸລະກິດຂອງ ວິສາຫະກິດ ໃນສະພາບການໂລກລະບາດໂຄວິດ - 19 ດຳເນີນໃນຕອນເຊົ້າວັນທີ 8 ສິງຫາ. ທ່ານນາຍົກລັດຖະມົນຕີ ຟ້າມມິງຈິ໊ງ ໄດ້ເນັ້ນໜັກວ່າ: ໃນສະພາບການພາຍໃນປະເທດ ແລະ ສາກົນ ໂລກລະບາດໂຄວິດ - 19 ພວມມີການຜັນແປຢ່າງສັບສົນຄືປັດຈຸບັນ ຮຽກຮ້ອງຖັນແຖວນັກທຸລະກິດ, ວິສາຫະກິດ ຕ້ອງມີຄວາມຕັດສິນໃຈກ່ວາອີກ, ມານະພະຍາຍາມກ່ວາອີກ, ຮ່ວມແຮງຮ່ວມໃຈ ພ້ອມທັງທົ່ວປະເທດ ເພື່ອຜ່ານຜ່າຄວາມຫຍຸ້ງຍາກ, ຄາດຄະເນ, ກຳແໜ້ນກາລະໂອກາດ ເພື່ອພັດທະນາວິສາຫະກິດ ແລະ ປະກອບສ່ວນເຂົ້າໃນການພັດທະນາຂອງ ປະເທດຊາດ
ທ່ານນາຍົກລັດຖະມົນຕີ ໄດ້ຕີລາຄາສູງ ປະຊາຄົມວິສາຫະກິດ ດ້ວຍຄຸນນະທາດ, ພູມປັນຍາຍັງຮັກສາໄດ້ການຜະລິດ, ດຳເນີນທຸລະກິດ, ບໍ່ປະໃຫ້ການຜະລິດຖືກຕັດຕອນ, ຮັບປະກັນຊີວິດການເປັນຢູ່ຂອງ ຜູ້ອອກແຮງງານ, ປະກອບສ່ວນເຂົ້າໃນການເຕີບໂຕເສດຖະກິດໃນຊຸມເດືອນຕົ້ນປີ. ທ່ານນາຍົກລັດຖະມົນຕີເນັ້ນໜັກວ່າ ໃນໄລຍະຈະມາເຖິງ, ບັນດາວິສາຫະກິດຍັງສືບຕໍ່ຕ້ອງປະເຊີນໜ້າກັບຄວາມຫຍຸ້ງຍາກ ແລະ ສິ່ງທ້າທາຍນາໆປະການ ແລະ ຕ້ອງມີມາດຕະການແກ້ໄຂເພື່ອຟື້ນຟູນການຜະລິດ. ກອງປະຊຸມນີ້ແມ່ນໂອກາດສຳຄັນເພື່ອໃຫ້ລັດຖະບານ, ທ່ານນາຍົກລັດຖະມົນຕີ ຮັບຟັງແນວຄິດຈິດໃຈ, ຄວາມມຸ່ງມາດປາດຖະໜາ, ຂໍ້ສະເໜີ ຂອງປະຊາຄົມວິສາຫະກິດ, ບັນດາສະຫະພັນ, ບັນດາທ້ອງຖິ່ນ, ອົງການ, ໜ່ວຍງານ.
ທ່ານນາຍົກລັດຖະມົນຕີ ຮຽກຮ້ອງໃຫ້ບັດນາກະຊວງ, ຂະແໜງການ, ທ້ອງຖິ່ນຄວນມີມາດຕະການປ້ອງກັນຕ້ານໂລກລະບາດໂຄວິດ - 19 ຢ່າງຂ້ຽວຂາດ, ທັນການ ແລະ ມີປະສິດທິຜົນ ກ່ອນອື່ນໝົດແມ່ນປົກປ້ອງສຸຂະພາບ, ຊີວິດອິນຊີ ແລະ ນຳຊີວິດການເປັນຢູ່ຂອງ ປະຊາຊົນກັບຄືນສູ່ສະພາບການທີ່ເປັນປົກກະຕິ. ຄຽງຄູ່ກັນນັ້ນ, ຕ້ອງຄາດຄະເນສະພາບການເມື່ອປະຕິບັດຍຸດທະສາດວັກຊິນຢ່າງມີປະສິດທິຜົນ ແລະ ຄວບຄຸມໄດ້ໂລກລະບາດໂຄວິດ - 19 ເພື່ອເພີ່ມທະວີລັກສະນະແກ້ງແຍ່ງ ແລະ ດຶງດູດການລົງທຶນ.
(ແຫຼ່ງຄັດຈາກ VOV)